**Z A P I S N I K**

6. seje Sveta šole II. gimnazije Maribor, dne 20. 5. 2021

Prisotni: S. Cvar, A. Gačanovič, dr. M. Jagodič (od točke 3), mag. I. Ketiš, L. Kopše, T. Simonič, B. Svetel, V. Verdnik, A. Ziherl, mag. I. Lorenčič (od točke 3) in T. Zagoranski

Opravičeno odsotni: T. Klis, mag. H. Kujundžić Lukaček, V. Tement,

Odsoten: L. Galuf (prišel po zaključku sestanka)

Dnevni red:

1. Potrditev zapisnika 5. redne seje sveta šole v šolskem letu 2020/21
2. Sklep o imenovanju ravnatelja za obdobje 2021 – 2026
3. Sprejem sklepa o razpisu volitev predstavnikov v Svet šole II. gimnazije Maribor
4. Druge aktualne informacije

S. Cvar, predsednica sveta šole, je pozdravila vse prisotne in predlagala dnevni red, ki so ga člani sveta šole soglasno potrdili.

**Ad. 1. Potrditev zapisnika 5. redne seje sveta šole v šolskem letu 2020/21**

Predsednica sveta šole je povedala, da je bil zapisnik poslan z vabilom in vprašala, če ima kdo kakšno vprašanje ali pripombo. L. Kopše je povedal, da se ji je pred prejšnjo sejo opravičil, a je verjetno na to pozabila. Zato je predsednica zaključila, da se opravičuje in bo zapisnik prejšnje seje v skladu s tem tudi popravljen.

Ker na zapisnik zadnje seje ni bilo dodatnih pripomb, je bil z glasovanjem soglasno potrjen.

**Ad. 2 Sklep o imenovanju ravnatelja za obdobje 2021 – 2026**

Predsednica sveta šole je najprej povedala, da imamo pridobljena vsa mnenja za katera smo zaprosili. Osnutek sklepa o imenovanju ravnatelja je projicirala na tablo in ga na kratko obrazložila. Soglasno je bil sprejet naslednji sklep:

**Sklep 1: Za ravnatelja II. gimnazije Maribor se imenuje** **dr. Marka Jagodiča.**

Predsednica je po tem povabila dr. M. Jagodiča in g. ravnatelja, da se pridružita seji in najprej je v imenu sveta šole novemu ravnatelju čestitala k imenovanju.

**Ad 3. Sprejem sklepa o razpisu volitev predstavnikov v Svet šole II. gimnazije Maribor**

Po besedah predsednice sveta šole mora svet šole razpisati volitve za notranje člane, ker jeseni vsem članom poteče štiriletni mandat. Zato je v pregled na tablo projicirala osnutek sklepa o razpisu volitev. Nanj ni bilo pripomb. Dijaška skupnost in svet staršev bosta volitve izvedla v začetku novega šolskega leta.

**Sklep 2: Sklep o razpisu volitev predstavnikov v Svet šole II. gimnazije Maribor je bil soglasno potrjen.**

**Ad 4 Druge aktualne informacije**

Dodatnih vprašanj ali pripomb ni bilo. Predsednica sveta šole se je zato v imenu članov sveta šole ob odhodu ravnatelja, mag. I. Lorenčiča, v pokoj zahvalila za uspešno sodelovanje in dobro vodenje šole v vseh letih njegovega ravnateljevanja. G. ravnatelj pa se je zahvalil predsednici in vsem članom za odlično sodelovanje, tudi ob neprijetnih situacijah, ki so jih bili deležni. Čestital je tudi novemu ravnatelju in mu zaželel veliko uspehov. Vesel je, da ni bilo zapletov in je lahko bil cel postopek izpeljan brez težav.

Tudi vsi ostali člani sveta šole so se ravnatelju ob odhodu v pokoj zahvalili in mu čestitali za odlično vodenje.

6. redna seja sveta šole je bila zaključena ob 17.40.

Številka: 900-1/2020/31

Datum: 24. 5. 2021

Zapisala: Predsednica sveta šole:

Tatjana Zagoranski Sanja Cvar